“ซาอุดี อารัมโก” เพิ่มกำลังผลิตน้ำมันแตะ 13 ล้านบาร์เรล ฟากรัสเซียปั๊มสู้ 3 แสนบาร์เรล!
"ซาอุดี อารัมโก" เพิ่มกำลังผลิตน้ำมันแตะ 13 ล้านบาร์เรล ฟากรัสเซียปั๊มสู้ 3 แสนบาร์เรล!
11 มี.ค. 2563

สำนักข่าวรอยเตอร์ส รายงานว่า กระทรวงพลังงานของซาอุดีอาระเบียมีคำสั่งให้ ซาอุดี อารัมโก บริษัทพลังงานยักษ์ใหญ่ของซาอุฯ เพิ่มกำลังการผลิตน้ำมันขึ้นเป็น 13 ล้านบาร์เรลต่อวัน เริ่มตั้งแต่เดือนเมษายน 2563 เป็นต้นไป
อย่างไรก็ดี วานนี้ซาอุฯประกาศเพิ่มการผลิตเป็น 12.3 ล้านบาร์เรล ภายหลังการเจรจาของกลุ่มประเทศผู้ส่งออกน้ำมัน (โอเปก) และพันธมิตรที่นำโดยรัสเซีย ประสบความล้มเหลวในการทำข้อตกลงปรับลดการผลิตน้ำมันเมื่อวันที่ 6 มี.ค.2563 ทั้งนี้ ส่งผลให้รัสเซียออกมาตอบโต้ด้วยการเพิ่มกำลังการผลิตขึ้นอีก 3 แสนบาร์เรลต่อวัน ซึ่งยังสามารถผลิตได้มากกว่านี้อีก 2 แสนบาร์เรลต่อวัน